kardosdrur/scandi-wiki huggingface dataset:
Sexede primtal

Inden for matematik er sexede primtal to primtal, hvor forskellen mellem dem er 6. Eksempelvis er tallene 5 og 11 sexede primtal da 11 subtraheret med 5 lig med 6. Hvis p + 2 eller p + 4 (hvor p er det laveste primtal) også er et primtal, så er de sexede primtal også en del af et primtalstrillingepar.

Termen "sexede primtal" er en spil over det latinske ord for 6: sex.

n# notation 
I denne artikel står n# for produktet 2 · 3 · 5 · 7 · … af alle primtal ≤ n.

Typer af grupperinger

Sexede primtalspar 
Sexede primtalspar under 500 er:

(5,11), (7,13), (11,17), (13,19), (17,23), (23,29), (31,37), (37,43), (41,47), (47,53), (53,59), (61,67), (67,73), (73,79), (83,89), (97,103), (101,107), (103,109), (107,113), (131,137), (151,157), (157,163), (167,173), (173,179), (191,197), (193,199), (223,229), (227,233), (233,239), (251,257), (257,263), (263,269), (271,277), (277,283), (307,313), (311,317), (331,337), (347,353), (353,359), (367,373), (373,379), (383,389), (433,439), (443,449), (457,463), (461,467). Følge A023201 og følge A046117 i OEIS

Per maj 2009 består det største kendte sexede primtal af 11.593 cifre, og det er fundet af Ken Davis. Primtallene er (p, p+6) for
p = (117924851 × 587502 × 9001# × (587502 × 9001# + 1) + 210) × (587502 × 9001# − 1)/35 + 5.
9001# = 2×3×5×...×9001 er en primorial, dvs produkt af primtal ≤ 9001.

Sexede primtalstrillinger 
Sexede primtal kan bestå af større grupperinger. Primtalstrillinger (p, p + 6, p + 12) således at p + 18 er komposit kaldes sexede primtalstrillinger. Dem under 1000 er:

(5,11,17), (7,13,19), (17,23,29), (31,37,43), (47,53,59), (67,73,79), (97,103,109), (101,107,113), (151,157,163), (167,173,179), (227,233,239), (257,263,269), (271,277,283), (347,353,359), (367,373,379), (557,563,569), (587,593,599), (607,613,619), (647,653,659), (727,733,739), (941,947,953), (971,977,983). Følge A046118, følge A046119 og følge A046120 i OEIS

Per 2013 er det største kendte sexede primtalstrilling på 5132 cifre, og det er fundet af Ken Davis:
p = (84055657369 · 205881 · 4001# · (205881 · 4001# + 1) + 210) · (205881 · 4001# - 1) / 35 + 1.

Sexede primtalsfirlinger 
Sexede primtalsfirlinger (p, p + 6, p + 12, p + 18) kan kun begynde med primtal, der slutter på 1 i titalssystemet (bortset fra primtalsfirlinger hvor p = 5). Sexede primtalsfirlinger under 1000 er:
(5,11,17,23), (11,17,23,29), (41,47,53,59), (61,67,73,79), (251,257,263,269), (601,607,613,619), (641,647,653,659). Følge A023271, Følge A046122, følge A046123 og følge A046124 i OEIS

I november 2005 fandt Jens Kruse Andersen en sexet primtalsfirling med 1002 cifre:
 p = 411784973 · 2347# + 3301.

I september 2010 annoncerede Ken Davis at han havde fundet en 1004-cifre sexet primtalsfirling med p = 23333  + 1582534968299.

Sexede primtalsfemlinger 
I en differensrække på fem med en fælles forskel på 6 bliver en af disse enheder delelig med 5, da 5 og 6 er indbyrdes primiske. Således er den eneste sexede primtalsfemling (5,11,17,23,29). Ingen andre sekvenser af sexede primtal er mulig.

Se også 
 Primtalsfætter
 Prime k-tuple
 Primtalstvillinger

Referencer

Eksterne henvisninger 
 
 "Sexy Primes". Eric W. Weisstein

Primtal
Titanprimtal

Titanprimtal er en term opfundet af Samuel Yates i 1980'erne og det beskriver et primtal på mindst 1.000 cifre. Man kendte kun relativt få af denne type primtal da udtrykket blev opfundet, men med moderne computere er primtal af denne størrelse blevet trivielle. 

De første 30 titanprimtal er af formen:

for n 7, 663, 2121, 2593, 3561, 4717, 5863, 9459, 11239, 14397, 17289, 18919, 19411, 21667, 25561, 26739, 27759, 28047, 28437, 28989, 35031, 41037, 41409, 41451, 43047, 43269, 43383, 50407, 51043, 52507.

Bortset fra det tidlige n = 7, er disse værdier ikke langt fra den forventede fordeling i henhold til primtalssætningen.

De første titanprimtal, der blev opdaget, var Mersenne-primtallet 24253−1 (med 1281 cifre), og 24423−1 (med 1332 cifre). De blev begge fundet den 3. november 1961 af Alexander Hurwitz. Det er et spørgsmål om definition, hvilket af disse tal, der blev opdaget først, da primtalstesten 24253−1 blev beregnet først, men Hurwitz så resultatet fra computerens beregning af 24423−1 først.

Samuel Yates kaldte de personer, som har fundet et titanprimtal for "titaner".

Se også 
 Gigantprimtal – mindst 10.000 cifre
 Megaprimtal – mindst 1 million cifre

Referencer 

Primtal
Psyche (rumfartøj)

Psyche er et rumfartøj og kommende rummission, der har til formål at undersøge planetkerner ved at studere asteroiden 16 Psyche, der består af metal. Projektet ledes af Lindy Elkins-Tanton fra Arizona State University, der foreslog dette inkluderer i NASAs Discovery Program. NASA's Jet Propulsion Laboratory (JPL) administrerer projektet.

16 Psyche er den tungeste kendte M-type asteroide og formodes at være den tilbageværende kerne af en protoplanet. Asteroiden kan være resterne efter en ødelæggende kollision med et andet objekt, der har revet protoplanetens ydre lag af. Observationer med radar fra Jorden indikerer, at 16 Psyche består af legering af jern og nikkel. Psyche-missionen blev den 4. januar 2017 sammen med Lucy-missionen valgt som NASA's kommende missioner i Discovery Programmet.

Overblik over missionen 

Rumfartøjet Psyche vil bl.a. benytte solvind til at bringe fartøjet ud til asteroidebæltet og medbringer på rejsen en række instrumenter. Opsendelse forventes at ske i 2022 med ankomst til asteroiden i 2026 efter at have anvendt Mars' tyngdefelt i 2023 til brug for acceleration. Selve undersøgelserne af  er planlagt til at tage 21 måneder.

Data viser, at asteroiden  har en diameter på omkring 252 km. Asteroiden anses at være en kerne fra en protoplanet, der kan have været så stor som Mars, som er blevet ramt af et eller flere andre himmellegemer, hvorefter kun kernen er tilbage.

Rumfartøjet vil blive bygget af NASA JPL i samarbejde med selskabet SSL (tidligere Space Systems/Loral) og Arizona State University.

Referencer

Eksterne henvisninger 

 Missionens website på NASA.gov
 Missionens website på Arizona State University

Rumsonder
Santa Cruz County

Santa Cruz County er navnet på to counties i USA:
 Santa Cruz County (Arizona)
 Santa Cruz County (Californien)
Mads Carlson

Mads Carlson (født 9. januar 1999) er en fodboldspiller fra Danmark, der spiller for Næstved BK.  Har tidligere spillet for Nykøbing FC,  Lyngby BK og FC Midtjylland.

Klubkarriere 
Han skiftede i sommeren 2017 fra FC Midtjyllands akademi til Lyngby Boldklubs U/19-hold. 2019 skiftede han til Nykøbing FC, hvor han blev en populær, dygtig og stabil spiller. Sommeren 2023 skiftede han til Næstved BK.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Genk

Genk er en belgisk by og kommune i provinsen Limburg i Flandern. Det er en industriby som ligger ved Albertkanalen mellem Antwerpen og Liège. Kommunen består kun af selve byen Genk.

Byen har 66.051 indbyggere (2017).

Referencer 

Byer i Belgien
Blågård Skole

Blågård Skole ligger på indre Nørrebro syd for Nørrebrogade. Blågård Skole er en folkeskole delt i tre bygninger på Hans Tavsens Gade.

Eksterne henvisninger 
 

Folkeskoler i Københavns Kommune
Reggio Emilia

Reggio Emilia er hovedbyen i provinsen Reggio Emilia i Italien. Formelt hedder byen Reggio nell'Emilia, men det forkortes normalt til Reggio Emilia, eller uformelt blot  til Reggio.

Reggio Emilia ligger på Posletten nord for Appenninerne. Floden Crostolo løber gennem byen på sin vej fra Appenninerne til Po. Byen har 171.491 indbyggere pr. 31. december 2016.

Referencer 

Byer i Emilia-Romagna
Forlì

Forlì er hovedbyen i provinsen Forlì-Cesena i Italien. Forlì ligger ved floden Montone som løber fra Appenninerne til Adriaterhavet.

Byen har 117.946 indbyggere pr. 31. december 2016.

Referencer 

Byer i Emilia-Romagna
Nulpunktsenergi

Nulpunktsenergi er den laveste mulige energi, som et kvantemekanisk fysisk system kan have og er grundtilstandens energi i systemet. Dette begreb blev først foreslået af Albert Einstein og Otto Stern i 1913. Termen nulpunktsenergi er en oversættelse af det tyske Nullpunktsenergie. Alle kvantemekaniske system har en nulpunktsenergi. Udtrykket opstår ofte i forbindelse med grundtilstanden af kvanteharmoniske oscillatorer og nulsvingninger til disse. I kvantefeltteori er nulpunktsenergi et synonym for vakuumenergi, energimængden som er associeret med vakuumet i det tomme rum. I fysisk kosmologi er vakuumenergi ophav til den kosmologiske konstant. Eksperimentelt fører nulpunktsenergien af vakuum direkte til Casimir-effekten.

Fordi nulpunktsenergien er den laveste energien som et system kan have, kan denne energi ikke fjernes fra systemet. En relateret term, som er knyttet til dette er nulpunktsfeltet, som er det laveste energiniveauet til et fysisk felt, til dennes grundtilstand, som er forskellig fra nul.

Kilder/referencer 

Energi
Kvantefeltteori
Giugliano in Campania

Giugliano in Campania er en kommune i Italien som indgår i storbyområdet omkring Napoli. 

Giugliano in Campania er den største kommune i Italien som ikke er hovedstad i en provins.

Kommunen har 123.839 indbyggere pr. 31. december 2016.

Referencer 

Byer i Campania
Terni

Terni er hovedbyen i provinsen Terni i regionen Umbria i Italien. Terni ligger ved floden Nera som er den største biflod til Tiberen.

Terni har 111.455 indbyggere pr. 31. december 2016.

Referencer 

Byer i Umbria
Oldtidsbyer
Nera

Nera har flere betydninger:
 Nera (flod i Italien) – en biflod til Tiberen
 Nera (flod i Rumænien) – en biflod til Donau
 Nera (flod i Rusland) – en biflod til Indigirka i Republikken Sakha
Læderporesvamp

Læderporesvamp er det danske navn for flere forskellige svampeslægter i poresvampfamilien.
 Læderporesvamp (Cerrena) – slægt
 Ensfarvet læderporesvamp (Cerrena unicolor) – art i slægten
 Læderporesvamp (Coriolopsis)  – slægt
 Læderporesvamp (Daedaleopsis) – slægt  
 Læderporesvamp (Lenzites) – slægt
 Rødmende læderporesvamp (Daedaleopsis confragosa) – art i slægten  
 Læderporesvamp (Trametes) – slægt
 Birkelæderporesvamp (Trametes betulina) – art i slægten
 Puklet læderporesvamp (Trametes gibbosa) – art i slægten
 Håret læderporesvamp (Trametes hirsuta) – art i slægten
 Bæltet læderporesvamp (Trametes ochracea) – art i slægten
 Dunet læderporesvamp (Trametes pubescens) – art i slægten
 Vellugtende læderporesvamp (Trametes suaveolens) – art i slægten
 Broget læderporesvamp (Trametes versicolor) – art i slægten
18. etape af Tour de France 2018

18. etape af Tour de France 2018 gik fra Trie-sur-Baïse til Pau 26. juli 2018.

Arnaud Démare vandt etapen, mens Geraint Thomas forsvarede den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

18
Felix Örn Friðriksson

Felix Örn Friðriksson (født 16. marts 1999) er en islandsk fodboldspiller, der i øjeblikket spiller for Vejle Boldklub. Han blev hentet til klubben kort inde 2018/2019-sæsonen på en et-årig lejeaftale fra ÍBV med forkøbsret.

International karriere 
Han har repræsenteret Island på både U17 og U21-niveau, og fik sin senior-debut i en uofficiel træningskamp mod Indonesien den 11. januar 2018.

Henvisninger 

Midtbanespillere (fodbold)
Fodboldspillere fra Island
Fodboldspillere fra Vejle Boldklub
Don Airey

Donald Smith "Don" Airey (født 21. juni 1948) har været keyboardspiller i rockbandet Deep Purple siden 2002, efter at Jon Lord gik på pension.

Referencer

Eksterne henvisninger 
 

Keyboardspillere fra England
Rockmusikere fra England
Deep Purple
Morten Frendrup

Morten Wetche Frendrup (født 7. april 2001) er en dansk fodboldspiller, der spiller for den italienske Serie A klub Genoa.

Klubkarriere 
Frendrup startede sin karriere i Tuse IF Fodbold, inden han skiftede til Holbæk B&I. Som U/14-spiller skiftede han til Brøndby IF.

Brøndby IF 
Frendrup startede først på klubbens U/14-hold. Han var med til at vinde pokalturneringne i U/15-rækken over FC Nordsjælland den 11. maj 2016 med en 1-0-sejr, hvor han startede inde. Da han blev U/17-spiller, var han anfører for klubbens hold i U/17 Ligaen. I 2016-17-sæsonen blev Brøndby IF nummer to i rækken, som blev vundet af AGF.

Han var i sommeren 2017 med førsteholdstruppen på træningslejr til Østrig sammen med Masterclass-talenterne Christian Enemark og Andreas Bruus i en alder af 16 år. Han skrev i december 2017 under på en forlængelse af sin kontrakt frem til sommeren 2020.

Han fik sin debut i Superligaen den 11. februar 2018 i en alder af 16 år og 310 dage, da han blev skiftet ind i det 85. minut i stedet for Hany Mukhtar i en 1-3-sejr ude over Lyngby Boldklub. Han blev dermed den yngste debutant i Superligaen nogensinde for Brøndby IF, 37 dage yngre end den næstyngste debutant Magnus Warming. To runder senere, den 25. februar 2018, blev han skiftet ind i det 66. minut i stedet for Simon Tibbling i en kamp, som Brøndby IF vandt 6-1 hjemme over FC Helsingør.

Den 15. marts 2018 skrev Frendrup under på sin første fuldtidsprofessionelle seniorkontrakt. Det bevirkede, at parterne havde papir på hinanden frem til 2021, samt at han blev fast indlemmet i klubbens førsteholdstrup fra sommeren 2018.

Frendrups spillersang, som synges af Brøndby IF's fans er skrevet på melodien til "Speedy Gonzales" originalt udgivet med David Dante, som sanger.

Titler 
Superligaen 2020-21 med Brøndby IF.

Referencer

Eksterne henvisninger 
 

Fodboldspillere fra Danmark
Fodboldspillere fra Holbæk B&IF
Fodboldspillere fra Brøndby IF
Gregers Arndal-Lauritzen

Gregers Arndal-Lauritzen (født 3. maj 1998) er en dansk fodboldspiller, der spiller for Hillerød Fodbold.

Klubkarriere 
Arndal-Lauritzen statede sin karriere Boldklubben Søllerød-Vedbæk, inden han skiftede til Brøndby IF, hvor han blev en del af klubbens U/14-hold.

Brøndby IF 
Den 20. juli 2017 var Arndal-Lauritzen for første gang på bænken i et 1-2-nederlag til finske Vaasan Palloseura i en UEFA Europa League-kvalifikationskamp. Han fik sin debut for Brøndby IF, da han startede inde i en DBU Pokalkamp mod Ledøje-Smørum Fodbold, som Brøndby vandt 5-1.

Den 28. december 2017 blev Arndal-Lauritzen udlejet til 1. divisionsklubben HB Køge for foråret 2018. Han udmeldte i den forbindelse, at han var "kommet for at spille", og det var en nødvendighed at spille kampe for at udvikle sig som spiller. Han fik sin førsteholdsdebut for HB Køge den 11. marts 2018, hvor han samtidig scorede i det 34. minut i en 3-2-hjemmesejr over Thisted FC. Han spillede i alt 13 kampe og scorede et mål i løbet af foråret 2018 for HB Køge.

Han vendte i sommeren 2018 tilbage til Brøndby IF. Han fik dog i løbet af efteråret 2018 blot en kamp i DBU Pokalen ude mod Boldklubben Marienlyst den 22. november 2018. Anthony Jung var fast starter på venstrebacken, hvilket ikke levnede meget spilletid til Arndal-Lauritzen. Af samme årsag tog han ikke med på klubbens træningslejr, idet han i stedet i januar 2019 fik tilladelse til at søge efter en ny klub. Han var senere i januar til prøvetræning i den hollandske klub FC Den Bosch, som dog ikke resulterede i en kontrakt, og på vintertransfervinduets sidste dag den 31. januar 2019 besluttede parterne at ophæve kontrakten et halvt år før tid.

AC Horsens 
Den 11. februar 2019 blev det offentliggjort, at Arndal-Lauritzen skiftede til AC Horsens på en fri transfer. Han skrev under på en halvårig kontrakt gældende frem til sommeren 2019.

Referencer

Eksterne henvisninger 

Fodboldspillere fra Danmark
Fodboldspillere fra Boldklubben Søllerød-Vedbæk
Fodboldspillere fra Brøndby IF
Fodboldspillere fra HB Køge
Nikolai Laursen

Nikolai Rohde Laursen (født 19. februar 1998) er en dansk fodboldspiller, der spiller for den hollandske Eredivisie klub Heracles.

Klubkarriere

Brøndby IF 
Han fik sin debut i Superligaen den 26. april 2015 i en kamp imod FC Vestsjælland, da han erstattede Alexander Szymanowski efter 84 minutter i en 4-0-hjemmesejr. Han scorede det fjerde og sidste mål i kampen. Han var da 17 år og 66 dage.

PSV Eindhoven 
Den 15. juni 2015 blev det offentliggjort, at Laursen havde skrevet under på en treårig kontrakt med den hollandske klub PSV Eindhoven.

Han blev den 27. juni 2018 udlejet til Brøndby IF på en etårig lejeaftale med købsoption. Efter blandet succes i sæsonen valgte Brøndby IF ikke at skrive kontrakt med Laursen.

FC Emmen 
I juli 2019 blev det offentliggjort, at Laursen skiftede til FC Emmen, der på kontraktindgivelsestidspunkt spillede i Æresdivisionen. Han skrev under på en treårig kontrakt.

Referencer

Eksterne henvisninger 

Fodboldspillere fra Danmark
Fodboldspillere fra Brøndby IF
Fodboldspillere fra PSV Eindhoven
Fodboldspillere fra FC Emmen
Birkerød Bio

Birkerød Bio er en dansk biograf, der ligger på Hovedgaden i Birkerød. Biografen har to sale med hhv. 214 og 65 pladser. Den blev etableret i 1922 og ombygget 1947.

Referencer

Eksterne henvisninger 
 

Biografer i Danmark
Bio
Etableret i 1947
Slæb

Et slæb er et langt stykke af en kjole eller skørt der går ned på jorden og slæber efter bæreren. Det er en almindelig del af kvinders hofbeklædning, aften- eller brudekjole.
Store volumniøse slæb bruges især ved kongelige bryllupper, som det bl.a. sås ved brylluppet mellem Prins Harry og Meghan Markle i 2018.

I den romersk katolske kirke er cappa magna (bogstavelig talt "stor kappe") en form for kappe som kan bæres af særlige kardinaler, biskopper og æresprælater.

Referencer 

 Litteratur 
Black, J. Anderson and Madge Garland: A History of Fashion, Morrow, 1975. 
Payne, Blanche: History of Costume from the Ancient Egyptians to the Twentieth Century, Harper & Row, 1965. No ISBN for this edition; ASIN B0006BMNFS

Eksterne henvisninger 

Kjoler
Bryllup
Riemann-hypotesen

Riemann-hypotesen er en matematisk formodning som siger at Riemanns zetafunktion,

,

kun kan være lig nul når  er lig enten et negativt partal eller et komplekst tal med realdel lig .

Hypotesen blev fremsat i 1859 af den tyske matematiker Bernhard Riemann og er navngivet efter ham.

Formodningen er ikke bevist, deraf betegnelsen hypotese. Man ved imidlertid at formodningen er sand for de negative partal, det vil sige at  når . Disse nulpunkter til  kaldes trivielle nulpunkter. Funktionen  har imidlertid flere nulpunkter end disse. Disse nulpunkter kaldes ikke-trivielle nulpunkter, og det er hvor disse ikke-trivielle nulpunkter ligger som foreløbig ikke er bevist, og som Riemann-hypotesen koncentrerer sig om.

Riemann-hypotesen siger, at man kun kan finde ikke-trivielle nulpunkter hvor  er lig et komplekst tal  med realdel . Hvis hypotesen er korrekt, vil alle de ikke-trivielle nulpunkter derfor ligge langs den kritiske linje  i det komplekse plan.

Riemann-hypotesen er et af de største uløste problemer i matematikken, og det blev valgt af Clay Mathemathics Institute som et af de syv milleniumproblemer i år 2000. En løsning af ét af disse problemer udløser en præmie på $1 mio. Riemann-hypotesen er af stor betydning, fordi der er mange andre matematiske formodninger som er bevist at være sande såfremt Riemann-hypotesen kan bevises. Blandt andet har placeringen af de ikke-trivielle nulpunkter i Riemanns zetafunktion betydning for fordelingen af primtal.

Referencer

Eksterne henvisninger 
 Populærvitenskabelig fremstilling af problemet hos Numberphile

Matematiske formodninger
Uløste problemer indenfor matematik
Absolution

Absolution har flere betydninger:

 Absolution (album) - det tredje studiealbum fra det engelske rockband Muse.
 Absolution (religion) - en syndsforladelse.

Film
 Absolution (film fra 1978)
 Absolution (film fra 2007)
 Absolution (film fra 2015)
 Absolution (novelle)
 ''Absolution (roman)
Lejesoldaten

Lejesoldaten () er en fransk dramafilm fra 2016. Filmen havde premiere ved filmfestivalen i Cannes 2016.

Handling 
Filmen handler om den unge Soane som forlader det franske oversøiske territorium Ny Kaledonien for at spille rugby i Frankrig

Medvirkende

Kilder

Eksterne henvisninger 
 Lejesoldaten hos Netflix
 Lejesoldaten hos Netflix 
 

Franske film fra 2016
Film fra Netflix
Dramafilm fra Frankrig
Ny Kaledonien
Fransksprogede film
Shiretoko Nationalpark

er en nationalpark der omfatter det meste af Shiretokohalvøen på den nordøstlige del af øen Hokkaidō i den nordlige del af Japan. Ordet "Shiretoko" er afledt af Ainu ordet "sir etok", der bertyder  "stedet hvor jorden rager ud".

Halvøen og parken er et af de mest fjerntliggende steder i Japan og hovedparten af halvøen kan kun nås til fodss eller med båd. Parken er mest kendt for at huse Japans største population af bjørne og fordi man herfra kan se den omstridte ø Kunasjir, der siden 2. verdenskrig har været besat af Rusland men kræves tilbage af Japan.

Parken har et varmt vandfald kaldet Kamuiwakkavandfaldet (Kamuiwakka-no-taki). Kamui wakka betyder "gudernes vand" på Ainu. Parkens skove er tempererede og subalpine blandede skove; De vigtigste træarter omfatter Sakhalingran (Abies sachalinensis), Kamtjatkabirk (Betula ermanii) og mongolsk eg (Quercus mongolica). ved skovgrænsen er der uigennemtrængelige krat med sibiriske Krybefyr (Pinus pumila).

Området blev 14 juli 2005 klassificeret som en verdensarv på UNESCOs verdensarvsliste på grund af dens unikke økosystem og for at beskytte truede arter. Området har endemiske og truede arter som Blakistons fiskeugle (Ketupa blakiston) og Viola kitamiana.

Kilder og henvisninger 

 Shiretoko National Park
 Shiretoko Park Nature Center

Nationalparker i Japan
Verdensarvsområder i Asien-Australasien
Hjalmar Brantings Plads

Hjalmar Brantings Plads er en plads på Østerbro i København, der ligger mellem Stockholmsgade, Olof Palmes Gade og Upsalagade. Den er opkaldt efter den svenske politiker Hjalmar Branting, der var statsminister i 1920, 1921-1923 og 1924-1925, og som vandt Nobels fredspris i 1921.

Historie 

Pladsen ligger på stedet for en tidligere réduit, en fremskudt bastion foran Østervold. Da voldene blev opgivet i 1850'erne blev det besluttet at bebygge området. Oprindeligt var det tanken, at Esajas Kirke skulle have ligget her, men den kom i stedet til at ligge lidt vest derfor ved Malmøgade. Grunden blev så til gengæld til en offentlig plads ved navn Stockholms Plads. Den blev omdøbt til Hjalmar Brantings Plads i 1925. Pladsens udformning blev bestemt af formen på den bastion, der lå på stedet før. Resterne af den er blevet genbrugt ved udformningen af haveanlægget midt på pladsen.

På pladsen står der en bronzestatue af en eftertænksom bjørn, der står og hviler sig. Den er udført af Lauritz Jensen, der havde en forkærlighed for dyr, som han gengav med stor nøjagtighed. I 2021 blev der desuden opsat et monument af Kaare Golles til minde om digteren Inger Christensen, der boede i nærheden. Det forestiller en siddende person, men hvor hovedet skulle være er kroppen gennembrudt af en plade for at vise, at det er et monument for og ikke af hende.

Bygninger og beboere 
På den nordøstlige og den sydvestlige side af pladsen ligger der etageejendomme med dyre lejligheder. De blev opført efter tegninger af Andreas Clemmensen i 1894-1897. Grant Thornton har til huse i nr. 1.

På den nordvestlige side er pladsen adskilt fra Holmens Kirkegård af en række store villaer. Nr. 6 er opført i nationalromantisk stil med fremhævet bindingsværk på førstesalen. Nr. 8 blev opført efter tegninger af Ulrik Plesner i 1899-1901 for fabrikanten M.A. Heegaard. I dag har Dansk Told & Skatteforbund hovedkontor i bygningen. De fik udskiftet et gammelt spir af zink med et af kobber i 2007. Desuden blev der sat tre nye kviste på taget.

Hjalmar Brantings Plads i populærkulturen 
I indledningen til spillefilmen Olsen-bandens store kup fra 1972 bryder banden ind hos en sagfører og hans kone, der bor på Hjalmar Brantings Plads 4. I scenerne fra deres lejlighed er den naboejendom, der kan ses ud af vinduet, dog ikke desto mindre Ny Christiansborg ved H.C. Andersens Boulevard, flere kilometer væk.

Noter

Eksterne henvisninger

 Billeder af pladsen som Stockholms Plads

Torve og pladser i København
Gader på Østerbro
Muaskar (provins)

Muaskar ( ,  ) er en af Algeriets 48 provinser. Administrationscenteret er Muaskar.

Eksterne henvisninger 
 

Provinser i Algeriet